Kalaja e Vashave

Kështjella e Epërme ose Kalaja e Vashave (, ) është një monument i trashëgimisë kulturore në Prizren, Kosovë. Ky monument është i kategorisë "trashëgimi arkeologjike", i miratuar me numër 1583/48.
 Historiku 
Kështjella e Epërme ose Kalaja e Vashave (e njohur në burimet sllave edhe si Vishegradi) gjendet në Kompleksin e Lumbardhit, e vendosur	në një lartësi prej 12m dhe me një sipërfaqe prej 75 m² në formë katrori.  Përbëhet prej 4 kullave, 3 nga të cilat janë të njëjta e më të vogla, kurse ajo e hyrjes është më e madhe dhe dykatëshe. Këtu është zbuluar edhe Kisha e Shënkollit. Kështjella është shumë më e hershme se Manastiri i Kryeengjujve dhe ka lidhje kronologjike me Kalanë e Prizrenit. Është përdorur edhe në kohën osmane, si stacion i batalioneve të ushtrisë. Sipas legjendave këtu janë vendosur vajzat që kanë qenë në shërbim të ushtrisë osmane, dhe për këtë edhe quhet “Kalaja e Vashës” (), prandaj në literaturë mund ta gjejmë edhe me emrin Kiz Kalesi. 

 Shih edhe 
 Prizreni
 Komuna e Prizrenit
 Universiteti i Prizrenit
 Rrapi i Marashit në Prizren
 Ndërtesa e Lidhjes së Prizrenit
 Lista e monumenteve në Prizren
 Kompleksi Monumental i Lidhjes Shqiptare të Prizrenit
 Referime 

Lidhje të jashtme
Databaza e trashëgimisë kulturore të Kosovës 


Kategoria:Monumente kulturore në Prizren
Kategoria:Prizren